Nadia Nadim

Nadia Nadim (født 2. januar 1988 i Herat) er en dansk fotballspiller. Hun er spiss og har vært på Danmarks landslag siden 2009.

 Bakgrunn 
Nadim ble født i Afghanistan og har fire søstre. Hennes far, som var general i den afghanske hæren, ble henrettet av Taliban da hun var ni år. I 2000 flyktet moren med sine fem barn til Europa, der de endte opp i Danmark. Mens familien bodde i Aalborg, begynte Nadia Nadim å spille fotball i en lokal klubb.

 Karriere 
Fra 2005 spilte Nadim i Elitedivisionen, først for Team Viborg, deretter i IK Skovbakken. Da Dansk Boldspil-Union ville ta opp Nadim i landslaget, måtte de søke FIFA om dispensasjon, siden Nadim ikke kunne bli dansk statsborger før sin 18-årsdag, mens FIFA vanligvis krever fem års statsborgerskap.

Som landslagsspiller har Nadim deltatt i EM 2009, EM 2013 (der laget kom til semifinalen) og EM 2017.

I 2017 ble Nadim kåret til årets fotballspiller i Danmark.

 Utenfor fotballen 
Nadim er utdannet lege, og ble i 2018 inkludert på Forbes liste over de mest innflytelsesrike kvinnene i internasjonal sport.

 Kritikk for sportsvasking av Qatar 
I desember 2021, mottok Nadim sterk kritikk i media for å ha uttalt at Qatar er et land som hjelper mennesker i nød. Noe som var stikk i strid med den generelle oppfatningen i Danmark, av Qatars behandling av migrantarbeidere og menneskerettigheter i landet. Nadim ble beskyldt for å være en brikke i Qatars propaganda, da hun i sin rolle som en fotballspiller som selv har vært flyktning var en uvurderlig person for Qatar å knytte til seg. Derfor ble hun beskyldt for å medvirke til en glorifisering av Qatar, som landets ledere ønsket. 

Nadim nektet på direktesendt TV for at hun hadde mottatt penger fra Qatar. Dette avslørte den danske avisen B.T. at ikke var sant, og at hun hadde mottatt penger for å delta i et utdannelsestoppmøte i landet.

I april 2022 ble det kjent at Nadim var blitt offisiell ambassadør for VM i Qatar 2022. I etterkant ble det kjent at hun ble vraket i rollen som «Goodwill Ambassador» for den danske flyktninghjelpen. De begrunnet det med at hennes rolle som ambassadør for VM i Qatar, åpenbart var problematisk og ikke i samsvar med menneskerettighetsverdiene de kjempet for.

 Referanser 

 Eksterne lenker 

 Nadia Nadims hjemmeside
 Dansk Boldspil-Unions informasjon om Nadim 

Kategori:Danske fotballspillere
Kategori:Spillere under EM i fotball for kvinner 2009
Kategori:Spillere under EM i fotball for kvinner 2013
Kategori:Spillere under EM i fotball for kvinner 2017
Kategori:Spillere under EM i fotball for kvinner 2022
Kategori:Personer fra Herat
Kategori:Fotballspillere for Fortuna Hjørring
Kategori:Fotballspillere for NJ/NY Gotham FC
Kategori:Fotballspillere for Portland Thorns
Kategori:Fotballspillere for Manchester City WFC
Kategori:Fotballspillere for Paris Saint-Germain Féminine
Kategori:Fotballspillere for Racing Louisville FC
Kategori:Fotballspillere for AC Milan (kvinner)
Kategori:Fotballspillere for Hammarby IF (kvinner)
Kategori:Spillere i EM i fotball for kvinner 2025